NaiveNeuron/SloPal huggingface dataset:
Šeliga, Juraj, podpredseda NR SR (2020-11-25):
Ďakujem pekne, pani poslankyňa. Otváram rozpravu, do ktorej som nedostal žiadnu písomnú prihlášku. Pýtam sa, kto sa chce prihlásiť ústne. Nikto. Vyhlasujem rozpravu za skončenú. Predpokladám, pán minister ani pani poslankyňa nechcete zaujať stanoviská, tým pádom budeme, verím, o tomto návrhu hlasovať o 17.00. Ďakujem pekne, pán minister. Kolegyne, kolegovia, chcem vás informovať, že včera po zasadnutí ústavnoprávneho výboru, keďže sme mali prerokovávať aj správu o stave Generálnej prokuratúry, pani prvá námestníčka oznámila pánovi predsedovi Vetrákovi, že ide na PN. Dnes je na PN, to znamená, že nám nemá kto predstaviť túto správu. Rovnako zatiaľ nemáme informáciu zo špeciálnej prokuratúry, preto aj vzhľadom na to, ako je koncipovaný program, prerušujem rokovanie Národnej rady s tým, že, samozrejme, vedenie parlamentu osloví aj kolegov na špeciálnej prokuratúre, aby sme mohli predniesť niektoré správy. Rovnako sa poradí o tom, akým spôsobom vieme prípadne zmeniť ešte program, keďže niektoré body sú termínované, niektorí páni ministri majú akurát rokovanie Ústredného krízového štábu. Prerušujem rokovanie na hodinu do 15.00 hod. Tak prepáčte mi, uvedomil som si jednu vec, ďakujem pánovi doktorovi, že ma na ňu upozornil, že pani ombudsmanka je na ceste, že ju už kolegovia z legislatívy a vedenia parlamentu oslovili, takže to nebude hodinové prerušenie, ale počkáme 15 minút, aby pani ombudsmanka mohla prísť a budeme rokovať o jej materiáli. Takže na 15 minút prerušujem schôdzu Národnej rady. Ďakujem a ospravedlňujem sa za komplikáciu. (Prestávka.) (Po prestávke.)
Šefčík, Marek, poslanec NR SR (2022-06-15):
Pán podpredseda, ďakujem za slovo. Vážené panie poslankyne, páni poslanci, vážení prítomní, v súlade s § 73 zákona o rokovacom poriadku som bol určený za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 9. septembra 2022 a gestorský výbor do 12. septembra 2022. Pán predsedajúci, skončil som, otvorte rozpravu.
Viskupič, Jozef, poslanec NR SR (2016-09-13):
Myslím, že by bolo treba hlasovať o procedurálnom návrhu pána Lipšica. Pán predseda Danko, myslím si, že nedá sa hlbšie preraziť dno akejkoľvek diskusie, ak rečník útočí ad hominem. Ak v tej reči použijete rodinných príslušníkov, tak ako ste to urobili vy, to znamená, zaútočili ste na konkrétneho poslanca otcom a deťmi, tak je to totálna žumpa. Myslím si, že môžte sa tváriť akokoľvek a zopínať ruky a vyhlasovať plénum slobody a politického zápasu za akýkoľvek chrám, teraz práve tu ste sa demaskovali. Vy neviete totižto viesť diskusiu na odbornej báze, absolútne tomu nerozumiete, neviete, čo chcete so slovenskou spoločnosťou urobiť. Dokonca ten jediný nápad, ktorý ste k rokovaciemu poriadku urobili, a to, a spomenuli ste ho tu, všetko ostatné boli osobné útoky, a to bolo, aby mohli europoslanci vystúpiť v pléne parlamentu, je môj nápad, ktorý odmietali poslanci SMER-u v 2014. roku. A opakovane som ho predkladal, aby mohli europoslanci vystúpiť. Vy hovoríte a máte tú drzosť, že niekto blokuje a bojkotuje vaše iniciatívy. Ktorú? Jednu povedzte! Viacero pánov poslancov vám tu hovorilo, že za pol roka ste ako SNS neprišli s ničím. Nula. Čo vám opoziční poslanci sa postavili pred podateľňu parlamentu a zabránili vám s tými iniciatívami prísť? Jedine, s čím ste prišli a odklonili spoločenskú debatu, je tento paškvil, toto, že chcete ohnúť pravidlá politickej súťaže, ktoré neboli prijímané kvôli Matovičovi, ktoré prežili aj Slotu a Mečiara.
Vaľová, Jana, poslankyňa NR SR (2016-09-08):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci. Ďalej aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Ďakujem, skončila som.
Jurinová, Erika, podpredsedníčka NR SR (2015-05-29):
Ďakujem pekne, pán navrhovateľ. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi.
Šimečka, Michal, podpredseda NR SR (2024-05-03):
Ďakujem vám veľmi pekne. Dobre, tak týmto sme vyčerpali zoznam písomne prihlásených do rozpravy a chcem sa spýtať, či sa niekto do rozpravy chce prihlásiť ústne. Uzatváram možnosť prihlásiť sa ústne a vyhlasujem všeobecnú rozpravu za skončenú. A pýtam sa navrhovateľky pani poslankyni Veslárovej, či sa chce vyjadriť k rozprave. Nie je tomu tak. Pán spravodajca? Nie je tomu tak. Prerušujem rokovanie o tomto bode programu. Ďalším bodom programu je prvé čítanie o návrhu poslancov Jána Hargaša, Michala Trubana, Štefana Kišša a Dariny Luščíkovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa dopĺňa zákon č. 563/2009 Z. z. o správe daní, tzv. daňový poriadok, a o zmene a doplnení niektorých zákonov v znení neskorších predpisov, je to tlač 233. Návrh na jeho pridelenie na prerokovanie výborom je v rozhodnutí č. 242. Dávam slovo poslancovi Jánovi Hargašovi, aby návrh zákona uviedol, nech sa páči. [Rokovanie v prvom čítaní o návrhu poslancov Národnej rady Slovenskej republiky Jána Hargaša, Michala Trubana, Štefana Kišša a Dariny Luščíkovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 233.]
Kecskés, Ján, poslanec NR SR (2017-02-08):
Ďakujem za slovo. Vážený pán predsedajúci, kolegyne, kolegovia, jedným z impulzov, prečo sme sa rozhodli s kolegom Kotlebom a Uhríkom novelizovať zákon o veterinárnej starostlivosti, bol pán z obce Palárikovo, ktorý nám porozprával svoje skúsenosti s inšpektormi z veterinárnej inšpekcie. Porozprával nám o postupe inšpektorov a dôvodoch, prečo nielen on bol pokutovaný za chov oviec v obci. Pre občanov Slovenskej republiky je vlastný domáci chov hospodárskeho dobytka a domácich zvierat prirodzený, avšak prirodzenejší je pre starších ľudí. Tejto generácii ľudí, ktorá zažila časy, kedy Slovensko bolo úplne sebestačné, čo sa potravín týka, ktorá si častokrát z nízkeho dôchodku nemôže dovoliť ani základné potraviny zo supermarketu, zostali len oči pre plač. Nevydá im na základné potraviny, ako sú mlieko, vajíčka či kvalitné mäso, o zelenine a ovocí ani nehovorím. Vďaka vysokým cenám za nekvalitné produkty sa znovu uchyľujú k chovu domácich zvierat vo vlastných dvoroch a záhradách. Áno, sme v dobe, kedy ponovembrové takzvané sociálne vlády spravili zo starých ľudí doslova žobrákov. Títo ľudia, či už je to starenka z horného konca dediny alebo aj človek v produktívnom veku, ktorý rád vie, čím kŕmi svoju rodinu, si doma chovajú ošípané, ovce, sliepky alebo zajace. Niektorí si z oviec spravili ekologické kosačky, ktoré celoročne spásajú pastviny a po sezóne ich zabijú na mäso. Iní chovajú jednu – dve kozičky na mlieko. Absolútne prirodzená vec, ktorá patrí k životu na dedine. V roku 2007 sa tie isté ponovembrové vlády rozhodli, že občania na Slovensku si už doma nemôžu chovať a zabíjať domáce zvieratá, ako sa im zachce. Pod tlakom väčšej byrokracie si musia riadne zaregistrovať chov v registri na to určenom, musia podliehať pravidelným veterinárnym kontrolám zvierat, prepravu vlastných zvierat im môže vykonať len spoločnosť s príslušnou certifikáciou. Riadne absolvovanie týchto zákonných povinností výrazne predražuje chov domácich zvierat na vlastnom dvore či záhrade. Mnoho domácich chovateľov nemá ani vedomosť, že svojím chovom porušujú zákon a hrozí im zaň pokuta. Toto v súčasnosti využívajú inšpektori z veterinárnej správy, ktorí snoria po dedinách a veselo rozdávajú pokuty domácim chovateľom. Hold, aj pokuta je príjem do štátnej kasy a preto nemajú problém pokutovať starenku, ktorá si z ostatkov chová kozičku na mlieko. Inšpektori nemajú problém obehávať obce, vyhlasovať svoje kontroly v obecných rozhlasoch a pokutovať veselo, ako sa im zachce. Pri pokute to však nekončí. Automaticky zaregistrujú domáci chov, čím strpčia vyššie spomínanou byrokraciou domáceho chovateľa. Cieľom našej novely je zvýšenie počtu domácich a hospodárskych zvierat, ktoré môžu domáci chovatelia bez pokuty na svojich či prenajatých pozemkoch chovať. Zároveň chceme aj súčasných chovateľov upozorniť, aké limity a sankcie im platný zákon ukladá. Ďakujem a žiadam vás o podporu našej novely.
Jarjabek, Dušan, poslanec NR SR (2023-11-24):
Ďakujem pekne za slovo, pán presedajúci. Ja sa tiež chcem veľmi pekne poďakovať pánovi poslancovi Gašparovi hlavne za to osvieženie pamäti, a teda za osvieženie pamäti aj v mene nás, v mene nás a v mene tých, čo na ministerstve vnútra v živote neboli, a dúfam, že ani v živote nepôjdu. Proste sú to isté fakty, ktoré jednoducho v tejto spoločnosti existujú, a ja, ešte raz, ďakujem veľmi pekne, že som si ich mohol vypočuť. Ťažko sa to, samozrejme, mnohým počúvalo a verím, že ešte počúvať bude, preto, lebo tento príbeh, pochopiteľne, bude pokračovať ďalej, a verím, že bude pokračovať ďalej až dovtedy, kým tí, čo si to zaslúžia, pôjdu tam, kam patria, aby som teda bol veľmi presný. Nechutné sú tie, zo strany opozície, nechutné sú tie predstierané martý... martýrstva v tejto problematike. Je to ozaj nechutné, umelé, je z toho zle od žalúdka a skutočne sa to zle počúva. Tie martýrstva, to vám nepomôže. Stavať sa do pozície martýra v takejto situácii je naozaj, to je jedna, to je jedna tupá umelina. No a viete, už len na záver (povedané so smiechom), ja mám taký pocit, že odvolávanie ministra vnútra sa otočilo práve proti tým odvolávateľom, a to z hľadiska tejto debaty je pre mňa asi v tento deň a v ten včerajší deň to najdôležitejšie poznanie. Ďakujem pekne. (Potlesk.)
Přidal, Alojz, poslanec NR SR (2015-05-27):
Pán minister, hovorili ste zaujímavo, niečo pravdivo, niečo nepravdivo, najviac poloprávd. Prejav máte dobrý. Ďakujem vám, že ste ma spomenuli asi osemkrát v svojom vystúpení. Dúfam, že si to všimnú i v KDH. Bol som členom poradného orgánu ministra pri privatizácii ako jeden z 15-tich, tak sto ako kolega Kondrót za Národnú radu. A predstavte si, že sme odporučili najvyššiu ponuku. Nemal by som reagovať na kolegu Martvoňa a kolegu Blahu, týchto nádejí v sociálnej demokracii, ale bol som sa napiť, pán kolega Martvoň, a bol som aj na malej potrebe. Prepáčte, že som sa od vás nevypýtal. Opakujem, ak štát a Robert Fico vyhrá v spore o 588 mil., tak vám zablahoželám. Ale bojím sa, že keď niekto pochybil, tak to bola Vodohospodárska výstavba, ktorá teda nešla podľa zákona o verejnom obstarávaní. A teda dúfam, že ten súd dopadne tak, že Enel nemá v tomto prípade nárok na odškodnenie.
Zmajkovičová, Renáta, podpredsedníčka NR SR (2013-12-03):
Pani poslankyňa Mezenská.
Košútová, Magda, poslankyňa NR SR (2013-05-21):
Ďakujem pekne. Teraz pristúpime k hlasovaniu o pozmeňujúcom návrhu pána poslanca Fecka označeného ako rímska dvojka. Dajte, prosím, o tomto návrhu hlasovať.
Gažovičová, Tina, poslankyňa NR SR (2024-02-07):
Ďakujem, že ma hneď vopred upozorňujete, pán predsedajúci. Ja teda ďakujem kolegovi Prostredníkovi za, za vystúpenie, v ktorom sa veľmi intenzívne venoval právam detí a právam detí v trestnom, v trestným konaniach. A chcela by som zdôrazniť to, o čom hovoril aj kolega, že naozaj by som si priala, aby prioritou vlády a prioritou volených predstaviteľov boli, bol verejný záujem a tie najzraniteľnejšie skupiny v tejto spoločnosti, lebo, ako dlho tu o tom hovoríme, ja že neviem, z ktorej strany to znovu načať, ale tento Trestný zákon ide predovšetkým v záujme tých ľudí, ktorí vyhrali voľby, konkrétnych politikov a ich blízkych ľudí. A pritom naozaj našou úlohou tu nie je chrániť samých seba. Aj my máme ako poslanci, poslankyne svoj plat za našu prácu a našou prácou je predovšetkým myslieť na dobro v tejto krajine a samozrejme, že to dobro môžme definovať rôzne a pre niekoho bude priorita najprv zdravotníctvo a pre niekoho to budú cesty, a pre niekoho to budú školy, ale pre každého z nás by mala byť tá otázka, čo vieme urobiť pre túto krajinu, aby sa všetkým ľuďom v tejto krajine lepšie žilo. A preto som rada, že kolega Prostredník zdôrazňoval tie práva detí, lebo deti ani nemôžu voliť, ani nás nebudú podplácať, deti sú tie, na ktorých musíme myslieť, lebo sú budúcnosť našej krajiny, nie, lebo sú to naši ľudia, ale preto, lebo sú budúcnosť tejto krajiny. Ďakujem.
Zmajkovičová, Renáta, podpredsedníčka NR SR (2013-06-04):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Martinovi Feckovi. Nech sa páči.
V. Veteška, podpredseda NR SR: (2007-05-10):
(Hlasovanie.) Prítomných 129, za 55, proti 68, zdržali sa 5, nehlasoval 1. Konštatujem, že tento návrh sme neschválili. Pokračujte, pán poslanec.
T. Cabaj, podpredseda NR SR: (2009-12-09):
V rozprave ďalej vystúpi pán poslanec Jaroslav Ivančo ako posledný prihlásený do rozpravy. Nech sa páči.
Blaha, Ľuboš, podpredseda NR SR (2024-01-18):
Pani poslankyňa Lucia Plaváková.
Laššáková, Jana, podpredsedníčka NR SR (2014-09-25):
Chcete reagovať, pán poslanec? (Reakcia z pléna.) Nie. Nech sa páči, pán poslanec Hlina, máte slovo.
Kollár, Boris, predseda NR SR (2022-11-09):
Vážení kolegovia, prosím, uctime si minútou ticha našeho zosnulého kolegu. (Minúta ticha.) S procedurálnym návrhom sa prihlásil ešte pán poslanec Kuffa a pán poslanec Kremský. Nech sa páči, pán poslanec.
P. Paška, predseda NR SR: (2009-06-17):
(Hlasovanie.) 137 prítomných, všetci boli za. Návrh sme pridelili do výborov a určili lehotu na prerokovanie. Pán predseda výboru Burian bude teraz v prvom čítaní uvádzať hlasovanie o vládnom návrhu zákona o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov . Je to tlač 1133. Opäť sme v skrátenom legislatívnom konaní.
Dostál, Ondrej, poslanec NR SR (2019-09-13):
Pán podpredseda vlády Raši, na úvod prijmite úprimnú sústrasť, že na vás pripadla služba a zrovna vy ste museli prečítať to pripravené vystúpenie o ogrciavaní opozície. Naozaj to nepovažujem za dôstojné na podpredsedu vlády pre investície a informatizáciu. Možno ste mohli trošku improvizovať a vynechať napríklad to ogrciavanie Mira Beblavého, ten tu nie je, ani nikto z jeho strany. Ale keď ste to už prečítali, tak môžme mu to tlmočiť, ak na tom trváte. Pýtali ste sa aj mňa, že čo hovorím na Sulíka a Sasanku a či nemal odísť. No, nie je to môj predseda, kde ja som členom OKS, nepáči sa mi, že sa Richard Sulík stretával s Kočnerom, považujem to za strašnú hlúposť, ale celá tá ich komunikácia bola zverejnená na webe. A bola zverejnená Kočnerom, Kočner zverejnil tú komunikáciu, komunikáciu so žiadnym smerákom Kočner na webe nezverejnil. Prečo asi? A nebolo tam nič také, za čo by bol Richard Sulík alebo Kočner vtedy trestne stíhaný, dokonca ani mobil mu nikto nezobral. A ak by tam niečo také bolo, tak snáď nepochybujeme, že Kaliňákova polícia by si to nenechala ujsť. A, a opäť aj vy ste použili tú mantru z manuálu SMER-u, že kým Matovič chodil ku Kočnerovi, za vlády SMER-u Kočner skončil v base, tak mi, prosím, skúste, pán podpredseda vlády, vysvetliť, že podľa tých zverejnených informácií z Threemy sa Kočner strašne obával, že vláda SMER-u skončí, príde opozícia a jemu, Kočnerovi, už potom nepomôže skryť sa ani na severnom póle. Skúste mi, prosím, vysvetliť, ako je potom možné, že Kočner vlastne mal vzťahy s opozíciou, drukoval opozícii a, a nie so SMER-om, keď toto hovoril v komunikácii, o ktorej si myslel, že sa nikto nikdy nedozvie.
Gašpar, Tibor, podpredseda NR SR (2024-10-29):
Ďakujem. Ďalší v poradí písomne prihlásený, pán poslanec Hlina, máte slovo.
Obrimčáková, Bibiána, poslankyňa NR SR (2013-10-25):
Ďakujem pekne za slovo. Vážená pani predsedajúca, vážené kolegyne, kolegovia, predkladám v druhom čítaní svoj poslanecký návrh o používaní a ochrane paralympijskej symboliky a o slovenskom paralympijskom výbore, ktorý bol vypracovaný v úzkej spolupráci a súčinnosti so slovenským paralympijským výborom a so súhlasným vyjadrením Ministerstva školstva, vedy, výskumu a športu Slovenskej republiky. Dôvodom jeho vydania je absencia zákona, ktorý by zabraňoval zneužívaniu paralympijskej symboliky v rôznych situáciách spoločenského diania. Tento legislatívny nedostatok sa slovenskému paralympijskému výboru a celej jeho členskej základni vypomstil najmä počas X. zimných paralympijských hier v roku 2010 vo Vancouveri, kde došlo k významnému zneužitiu symboliky. Dôsledky sa riešia dodnes. Vzhľadom na to, že sa nezadržateľne blížia zimné olympijské hry a následne zimné paralympijské hry v roku 2014 v Soči, je potrebné tento problém riešiť. Zákon prešiel pripomienkovým konaním aj rokovaním vlády Slovenskej republiky. Pripomienky neboli zásadného charakteru. Pani predsedajúca, skončila som. Ďakujem.
Grendel, Gábor, podpredseda NR SR (2021-05-06):
Ďakujem, pani ministerka. Ďalšiu otázku opäť položil pán poslanec Miroslav Kollár podpredsedovi vlády a ministrovi financií. Otázka znie: „Obdobie pandémie trvá už viac ako rok, presne od 12. marca 2020. Počas tohto obdobia museli mnohí podnikatelia z titulu nariadení vlády obmedziť alebo úplne prerušiť svoju činnosť. Znamenalo to pre nich značné výdavky bez možnosti dosiahnuť príjmy a pokryť ich. Rezorty práce, hospodárstva, dopravy či kultúry realizovali podporné schémy z fondov Európskej únie alebo dotácií. Nie všetky výdavky a nie všetky sektory boli týmito podpornými mechanizmami pokryté, a preto naďalej existujú rôzne diskriminácie v oblasti odškodnenia podnikateľov z titulu pandémie. Riešením tejto situácie by mal byť univerzálny odškodňovací zákon, ktorý by kompenzoval výpadok príjmov z titulu pandémie a obmedzenie vykonávania činnosti aj subjektom, ktoré doteraz nemali možnosť o podporu požiadať. Kompetencia predložiť univerzálny odškodňovací zákon prešla z rezortu hospodárstva na rezort financií, a preto by som sa chcel opýtať pána ministra financií, v akom štádiu je príprava univerzálneho odškodňovacieho zákona, prípadne podobnej kompenzácie pre spomínanú skupinu podnikateľov zasiahnutých pandémiou koronavírusu.“
P. Paška, predseda NR SR: (2008-04-09):
(Hlasovanie.) 140 prítomných, 62 za, 47 proti, 30 sa zdržalo, 1 nehlasoval. Tento návrh sme neprijali.
Laššáková, Jana, podpredsedníčka NR SR (2012-10-18):
Vážené panie poslankyne, vážení páni poslanci, pristúpime k hodine otázok , ako to vždy vo štvrtok ukladá zákon o rokovacom poriadku, ktorú týmto otváram. Poslanci písomne predložili do včera do 12.00 hodiny sedem otázok na predsedu vlády a na členov vlády desať otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa z rokovania o tomto bode programu ospravedlnil, svojím zastupovaním poveril podpredsedu vlády pána Roberta Kaliňáka, ktorého prosím, aby oznámil, kto z členov vlády bude odpovedať na otázky neprítomných členov vlády. Nech sa páči, pán podpredseda vlády.
Hlina, Alojz, poslanec NR SR (2013-12-05):
Pani predsedajúca, chcem dať procedurálny návrh, lebo mám pocit, my by sme mali byť aj takým, a určite aj sme, však ľudia nás vnímajú a minimálne neetické, ak nie dokonca hraničiace so zákonnosťou, že keď niekto cituje niekoho a neuvedie zdroj. A preto dávam návrh, aby poslanci v prípade, že citujú niekoho stanovisko, aby uviedli zdroj. Neviem, či zdroj, to, čo citovala pani Hufková bolo z ministerstva financií alebo z centrály SMER-u, ale neuviedla zdroj. A naozaj mi to príde nekorektné voči teda tomu, kto to vypracoval, aj celkove by sme mali ísť vzorom. Čiže do budúcna chcem dať návrh, aby poslanci, keď niečo odcitujú, aby uviedli aj zdroj. Ďakujem.
P. Hrušovský, podpredseda NR SR: (2001-09-20):
(Hlasovanie.) Prítomných 133, za návrh 42, proti 75, zdržalo sa 15, nehlasoval 1. Bod 80 sme neschválili.
Laššáková, Jana, podpredsedníčka NR SR (2012-12-18):
Na vystúpenie pána poslanca s faktickými poznámkami traja páni poslanci. Pán poslanec Šebej, Poliačik a Žitňanská. Končím možnosť prihlásiť sa s faktickými poznámkami. Pán poslanec Šebej, nech sa páči.
Mazurek, Milan, poslanec NR SR (2020-09-16):
Dobre. Tak, vážený predsedajúci, vážený pán minister, ctené kolegyne, kolegovia, minister práce, sociálnych vecí a rodiny pán Milan Krajniak tu predkladá novelu zákona o minimálnej mzde, ktorá nebude znamenať nič iné iba to, že ľudia dostanú menej, ako reálne očakávali, ako mali prisúdené na základe zákona, ktorý bol schválený v minulom volebnom období. Ja musím z tohto miesta priznať, pán Krajniak, že vy ste pre mňa ako minister najväčším sklamaním zo všetkých členov vlády. Nie preto, že by som cítil nejaké veľké osobné animozity, ale pretože ste to boli práve vy, kto v minulom volebnom období opakovane hlasoval prakticky za všetky rôzne sociálne opatrenia. Vy konkrétne a práve preto mi to teraz príde ako obrovské pokrytectvo, naozaj neuveriteľné farizejstvo, keď ľuďom hovoríte, že to, čo ste sám presadzoval... (Prerušenie vystúpenia predsedajúcim.)
Glváč, Martin, podpredseda NR SR (2017-03-29):
Ďakujem veľmi pekne. Faktická poznámka žiadna. Vyhlasujem týmto všeobecnú rozpravu za skončenú. Chce k rozprave zaujať stanovisko navrhovateľ? Áno, nech sa páči.
B. Bugár, podpredseda NR SR: (2005-09-23):
(Hlasovanie.) Prítomných 116, za 115, zdržal sa 1. Konštatujem, že tretí bod prvého návrhu pána poslanca sme schválili. Nech sa páči. I. Harna, poslanec: Hlasujme o štvrtom bode pána poslanca Vážneho.
P. Hrušovský, predseda NR SR: (2004-01-22):
(Hlasovanie.) 136 prítomných, 95 za návrh, 22 proti, 16 sa zdržalo, 3 nehlasovali. Návrh sme schválili. Ďalší návrh. S. Husár, poslanec: Ďalšie pozmeňujúce návrhy podal pán poslanec Gál, ktorý podal celkom 16 pozmeňujúcich návrhov, z toho žiadal pozmeňujúci návrh pod bodom 3 vyňať na osobitné hlasovanie. Prosím, aby sme teraz hlasovali o pozmeňujúcich návrhoch 1, 2, 4 až 16.
Kalist, Peter, poslanec NR SR (2011-03-25):
Ďakujem. No, vážený pán poslanec, naozaj oceňujem vašu určite úprimnú snahu o dobro občanov. Je skutočne zaujímavé, ale nedá mi zareagovať na tú otváraciu dobu – aj keď nepriamo to bude vlastne aj na predrečníčku moju – a jej reguláciu s tým, s reguláciou otváracej doby ja osobne nikdy nemôžem súhlasiť, pretože nikto a nič nebráni človeku venovať sa svojej rodine napriek tomu, že sú tie obchody otvorené. A možno vám išlo o zamestnancov týchto otvorených reťazcov, teda najmä o to, aby nepracovali cez víkend alebo jeden deň do týždňa, ale ako k tomu potom prídu ďalšie profesie? Napríklad môžeme regulovať pracovnú dobu hasičov alebo lekárov, pracovníkov elektrární a všetkých ďalších ľudí, ktorí sú v službe a strážia našu bezpečnosť alebo verejné služby, pretože ani oni cez víkend sa nemôžu venovať rodine. Ďakujem.
Macháčková, Katarína, poslankyňa NR SR (2017-02-10):
Ďakujem pekne za slovo. Ja by som chcela reagovať teda na náš spoločný návrh aj tým spôsobom, že my sme s kolegom Beblavým spojili teda jednak teoretickú, ale aj moju praktickú skúsenosť, keďže viac rokov som poslankyňa VÚC-ky. A môžem sa teda vyjadriť aj z tohto postu, ale aj z postu primátorky mesta. Skutočne vnímanie a pôsobenie vyšších územných celkov zo strany samospráv nie je pozitívne. Naozaj, hovorím to ako primátorka, možno tí kolegovia, ktorí sú ako starostovia alebo primátori v zastupiteľstvách, to vnímajú inak, ale hlavne teda aj tí, čo sú v opozícii, to už ani nebudem tu rozoberať, ale jednoducho VÚC-ky nesplnili ten účel a neplnia očakávania samospráv. K podaniu tohto návrhu nás viedli práve moje praktické skúsenosti a výsledok toho pôsobenia VÚC vnímam negatívne v oblasti teda tých komunikácií, v oblasti stavu stredného školstva, v oblasti zdravotníctva, zvlášť teda mňa trápi problém našej nemocnice v Bojniciach. Pokiaľ pán Kéry argumentuje tým, že sa mu zdá absurdné podať 28 zákonov, alebo teda neviem, aké slovo presne použil, tak neviem, ako toto komentovať, pretože to bolo nevyhnutné, pokiaľ sa naozaj má vyriešiť prechod všetkých kompetencií, a my sme aj s kolegom tomu venovali náležitú pozornosť práve preto, že sme chceli ukázať, ako sa dajú zrušiť VÚC-ky a naozaj veľmi kvalifikovaným spôsobom predložiť tento návrh. Bohužiaľ, ja vnímam celú túto situáciu ako nevôľu politických strán k takémuto kroku pristúpiť. My sme podali aj alternatívny návrh, ktorý smeroval k tomu, že by sa schválil teda návrh, ktorým by toto funkčné obdobie, ktoré bude nasledovať, bolo posledné. Bohužiaľ, tento návrh nenašiel podporu. Podľa mňa to svedčí jednoznačne o tej veci, že tu nie je záujem ani do budúcnosti súčasných teda predstaviteľov niektorých politických strán túto otázku riešiť, pretože im vlastne tento stav vyhovuje. Ďakujem pekne.
Brixi, Otto, poslanec NR SR (2012-09-27):
Ďakujem pekne. Pán kolega Šebej, ja si vás teda ako starého Bratislavčana rozhodne vážim, ale v súvislosti s menovaním zástupcu primátora si nemyslím, že ste, na rozdiel od pani Vášáryovej, trafili klinec po hlavičke, a to z dôvodu, že takúto možnosť udáva samospráve, obciam zákon o obecnom zriadení s novelou zákona o meste Bratislava a zákona o meste Košice, sa iba dávajú do súladu tieto ustanovenia so zákonom, ktorý je v tomto prípade lex generalis. Ďakujem pekne.
Laurenčík, Milan, podpredseda NR SR (2021-10-01):
S faktickou poznámkou teraz vystúpi pani poslankyňa Jana Majorová Grstková, nech sa páči.
Sopko, Miroslav, poslanec NR SR (2016-09-20):
Ďakujem za slovo, pán predsedajúci. Chcem oceniť v prejave pána kolegu Viskupiča, že spomenul problematiku zisťovania povinnej školskej dochádzky a pri tých zisteniach, ktoré sa uvádzajú v správe, chcem tu pripomenúť, že naozaj máme rezortný informačný systém v školských informačných systémoch a pre riaditeľov škôl, základných škôl, ako aj pre školských administrátorov informačných systémov. Je to niekedy už nekonečný príbeh, kedy sa často stáva, že tie softvéry vykazujú veci, ktoré nie celkom načítavajú dáta a myslím si, že je už najvyšší čas uskutočniť také opatrenia, aby naozaj tento rezortný informačný systém už konečne začal fungovať a naozaj dochádzalo k zlučovaniu databáz tak, aby nám vykazovali tie veci o žiakoch, ktoré potrebujeme. Ďakujem.
Sulík, Richard, poslanec NR SR (2012-08-02):
Ďakujem pekne. Pán Paška, možnože je to nedostatok výchovy, ale už druhýkrát sa stalo, že ste jednoducho nenechali dorozprávať človeka. Niekto vám niečo hovorí, dvakrát ste to spravili pánovi Procházkovi... (Prerušenie vystúpenia predsedajúcim.)
Pellegrini, Peter, podpredseda NR SR (2020-04-01):
Ďakujem, pán poslanec. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto hlási do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Ďakujem veľmi pekne. (Zaznievanie gongu.) Kolegyne, kolegovia, teraz by sme mali pristúpiť k hlasovaniu o všetkých troch návrhoch na skrátené legislatívne konanie. Preto vás chcem požiadať, aby ste sa dostavili do rokovacej sály, aby sme sa potom mohli pustiť do prvých čítaní, o ktorých zase po ich prerokovaní všetkých troch budeme môcť pristúpiť k hlasovaniu o všetkých troch naraz v prvom čítaní. A zajtra teda ráno výbory a o jedenástej budeme pokračovať v rokovaní. (Zaznievanie gongu.) Vyhlasujem krátku päťminútovú prestávku. Budeme pokračovať 15.35 hod. hlasovaním. (Prestávka.) (Po prestávke.)
Blanár, Juraj, podpredseda NR SR (2021-05-04):
Nech sa páči, lebo sa to nezapočítava do vášho vystúpenia, takže môžete pokračovať.
M. Pado, poslanec: (2007-05-09):
Pán minister, mám pocit, že som trafil, že som trafil klinec po hlavičke tak, pretože som vás vytočil do takej miery, ako málokto tu bol vytočený. (Reakcie z pléna.)
Ďuriš Nicholsonová, Lucia, podpredsedníčka NR SR (2019-03-27):
Spoločným spravodajcom v tomto bode navrhnutým z gestorského výboru pre hospodárske záležitosti je opäť pán poslanec Kondrót. Nech sa páči.
Pčolinský, Peter, podpredseda NR SR (2023-05-25):
Ďakujem. Pán minister, nechcete? (Reakcia z pléna.) Pán minister chce vystúpiť. Nech sa páči, pán minister.
Gyimesi, György, poslanec NR SR (2022-11-30):
Tu som. Akože nie.
Blanár, Juraj, podpredseda NR SR (2021-01-12):
O slovo sa prihlásil spravodajca, ktorému udeľujem slovo. Nech sa páči.
B. Bugár, podpredseda NR SR: (2004-09-23):
Pani poslankyňa Sabolová, nech sa páči.
Ivan, Miroslav, poslanec NR SR (2017-12-12):
Ďakujem všetkým, ktorí vystúpili k mojej rozprave. Pán Vašečka, áno, tam môžme, môžme pristúpiť k tomu, ak sa návrh dostane do druhého čítania. Tam to precizovať môžme ďalej tým, že sa tam spraví nejaké prekrytie, pár dní navyše, aby to nemuselo, a nemusí to tak byť, ale to je vec diskusie. Pokiaľ je to, ale pokiaľ by toto bolo 365 dní, ja si myslím, že každý motorista by toto ocenil. Pani Kiššová, áno, súhlasím s tým, že práve zavedenie takéhoto komfortu by prinieslo motoristom tú motiváciu ročnú známku na počet 365 dní si kupovať, a napadlo ma práve počas tejto diskusie, že sú predsa motoristi, ktorí napríklad potrebujú ísť len jedenkrát v mesiaci, niečo robia pravidelne. Prvého v mesiaci niekam cestujú alebo tridsiateho v mesiaci, alebo pätnásteho, ale každý mesiac. Presne pre týchto ľudí sa neoplatí zakaždým kupovať desaťdňovú ani len známku a chodia potom po cestách iných ako diaľniciach. A tak nám spôsobujú len zápchy, zbytočné zdržanie, samozrejme, nebezpečenstvo nehôd a tak ďalej a tak ďalej. Pán Marosz, súhlasím aj s vami. Ja som už ministra upozorňoval niekoľkokrát, aby konečne začal v tomto konať. Dva roky prebehli, minister nekoná. Desiatky miliónov nám ležia vlastne vo vačkoch, keď to tak poviem nadnesene, zahraničných motoristov, ktorí, ktorí vedia, že nedostanú pokuty, jazdia po našich diaľniciach. Už má ministerstvo len jeden rok podľa zákona, aby od týchto ľudí tie pokuty vymáhalo. Zatiaľ sme nedostali stopercentné ubezpečenie, že sa to aj podarí. A už len jednu malú poznámku. No, už to nestihnem.
Blanár, Juraj, podpredseda NR SR (2021-07-23):
Ďakujem, pán spravodajca. Otváram rozpravu, vážené pani poslankyne, páni poslanci. Konštatujem, že do rozpravy sa prihlásili dvaja páni poslanci písomne, za poslanecký klub SMER – SD pán poslanec Boris Susko, to znamená s tridsiatimi minútami možnosti vystúpiť, a potom pán Dominik Drdul za OĽANO, avšak nie ako za výbor. Takže ako prvému udeľujem slovo pánovi predsedovi výboru Borisovi Suskovi. Nech sa páči, máte slovo.
Lazár, Ladislav, poslanec NR SR (2010-11-03):
Dobrý deň. Ďakujem, pán predseda. Zatiaľ by som v krátkosti reagoval na predložený zákon, ktorý, ako ho nazval predkladateľ, môžme ho nazývať úplne stručne, je to zelený zákon. Ten zákon je v podstate v dvoch rovinách, sa má meniť, resp. dopĺňať týmto dodatkom, a je to rovina oblasť slnka a oblasť KVET-u. Ja osobne tento zákon vnímam ako veľmi šikovný marketingový ťah. Ono to tak vyzerá, že všetci chceme riešiť slnko, všetci chceme riešiť, aby tu bola nižšia cena elektriny pre ľudí, to všetci chceme. Ale ja si myslím, že v tom zákone ide o niečo úplne iné, resp. toto je len taká ohlodaná kosť, ktorá je navonok pre nás pre všetkých, a tá pravda a skutočnosť je niekde inde. Ja sa to pokúsim veľmi rýchlo a jasne objasniť. Nebudem spomínať už to, čo tu bolo uvedené. Technický výklad máte. Viac-menej nie sme tuná technici. Ja by som sa skôr sústredil na také tie podstatné ukazovatele. Zelený zákon hovorí o jednej veci: chceme podporovať obnoviteľné energie a chceme ich podporovať štyrmi základnými spôsobmi. Prvý je, že garantujeme všetkým, ktorí vyrábajú obnoviteľnú alebo elektrinu z obnoviteľných zdrojov, pripojenie do siete. Potom je to garantovaný odber do tejto siete, to garantujú distribučné siete. Pretože túto elektrinu využívajú na krytie svojich strát pri prenose elektrickej energie. V rámci prenosu v rámci celej republiky nastávajú obrovské straty. Tretí moment je doplatok k štandardnej cene, pretože obnoviteľná energia je, samozrejme, v dnešnej dobe drahšia a ešte bude niekoľko rokov drahšia. Ale práve preto do nej dnes musíme investovať, aby raz v budúcnosti to bolo lacnejšie. Pretože ak sa nebude investovať, a vy ste ich presne spomínali, týchto investorov, ak by títo dnes neinvestovali napríklad aj do fotovoltaických elektrární, tak, samozrejme, nikdy táto energia nezlacnie. A štvrtý moment, ktorý je dôležitý, je, že snažíme sa dosiahnuť ten 14-, resp. 20-percentný podiel obnoviteľných zdrojov. Čiže máme určitý záväzok nielen voči nám, voči našim obyvateľom, ale vôbec voči celej Európskej únii ako člen tejto Európskej únie. Čo sa týka slnka, ja si myslím, že týmto zákonom sa výrazne, ale výrazne posilňuje postavenie distribučných spoločností. Máme tri distribučné spoločnosti: Východoslovenská energetika, Stredoslovenská energetika, Západoslovenská energetika. Chcem povedať len jeden moment. Už raz zákonom sa nám podarilo, teda sa podarilo terajšej koalícii ešte vtedy, urobiť to, že 49-percentný podiel týmto súkromným zahraničným investorom stačí na to, aby ovládali celú spoločnosť... (Prerušenie vystúpenia predsedajúcim.)
Pellegrini, Peter, podpredseda NR SR (2020-05-14):
Prezentujme sa a hlasujme o bodoch spoločnej správy s odporúčaním gestorského výboru schváliť. (Hlasovanie.) Prítomných 130 poslancov, za 83, zdržali sa 46, nehlasoval 1. Tieto body sme schválili. Pán spravodajca.
Káčer, Rastislav, dočasne poverený minister zahraničných vecí a európskych záležitostí SR (2023-03-15):
Ďakujem pekne, pán predsedajúci. Vážené panie poslankyne, páni poslanci, vláda Slovenskej republiky predkladá na rokovanie pléna Národnej rady zdôvodnenie výšky hrubého dlhu verejnej správy v roku 2021. Materiál sa do pléna predkladá v súlade s požiadavkou ústavného zákona o rozpočtovej zodpovednosti, keďže hrubý dlh v minulom roku presiahol najvyššie sankčné pásma dlhovej brzdy. Súčasne aktivovaná dvojročná úniková klauzula po nástupe novej vlády v takomto prípade požaduje uplatniť sankcie dvoch spodných pásiem dlhovej brzdy, predložiť do parlamentu zdôvodnenie výšky dlhu a zmraziť platy členov vlády na úroveň predchádzajúceho roku. Hrubý dlh verejnej správy v roku 2021 vzrástol na 62,2 % hrubého domáceho produktu a nachádzal sa v najvyššom sankčnom pásme dlhovej brzdy. Pod nárast zadlženia sa najviac podpísala pandémia koronavírusu a jej vplyv na verejné financie. Deficity verejnej správy odrážali výdavky na podporu zamestnanosti, zdravotníctva a náhradu príjmov, ktoré v rokoch 2020 a 2021 dosiahli celkovo takmer 5 % HDP. Druhým hlavným nepriamym vplyvom pandémie na rast dlhu bolo kumulovanie likvidných aktív verejnej správy. Zadlženie však mohlo byť nižšie, ak by vláda od roku 2012, ak by vlády od roku 2012 využili nerozpočtované nadpríjmy štátu na oveľa ambicióznejšie znižovanie deficitov verejnej správy. Na horizonte rozpočtu do roku 2025 sa dlh dočasne stabilizuje pod 60 % HDP zatiaľ aj bez dodatočných úsporných opatrení vlády. V minulom roku zadlženie v pomere k HDP kleslo pod 59 % a v tomto roku sa dodatočne ešte mierne zníži najmä pod vplyvom naďalej prognózovanej vysokej inflácie. K poklesu dlhu prispieva tiež využitie naakumulovaných aktív z posledných dvoch rokov. Trvalé zníženie zadlženia si však už bude vyžadovať aktívnu konsolidáciu verejných financií. Ďalší pokles dlhu najmä po roku 2023 nebude možný bez konsolidácie, ktorú budú žiadať domáce, ale aj európske fiškálne pravidlá. Rozpočtové ciele predpokladajú zníženie deficitu pod referenčnú hranicu 3 % HDP do roku 2025. To si vyžiada konsolidačné opatrenia približne za dve miliardy eur. Časť príjmových konsolidačných opatrení Národná rada schválila ešte koncom roka ´22, ministerstvo financií počíta s tým, že bližšia špecifikácia ďalších opatrení bude predstavená v programe stability. Bez reforiem a pokračujúcej konsolidácie by dlh vplyvom rastúceho deficitu po roku 2024 začal opäť narastať a do roku 2040 mohol dosiahnuť takmer 100 % hrubého domáceho produktu. Pani poslankyne, páni poslanci, žiadam vás o prerokovanie predloženého materiálu a ďakujem vám za pozornosť.
Laurenčík, Milan, podpredseda NR SR (2020-11-24):
Ďakujem veľmi pekne, pán minister. Prosím, zaujmite miesto pre navrhovateľa. Ja teraz dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Pán poslanec Vons. (Reakcia z pléna.) Teraz som ho tu videl pred desiatimi sekundami. (Zaznievanie gongu. Reakcie z pléna. Krátka pauza) Vážené panie poslankyne, vážení páni poslanci, z technických príčin prerušujem rokovanie Národnej rady do 17.00, kedy budeme pokračovať hlasovaním. (Prestávka.) (Po prestávke.)
J. Mikuš, poslanec: (2004-10-26):
Výbor Národnej rady Slovenskej republiky pre financie, rozpočet a menu ako gestorský výbor prerokoval predložený vládny návrh v stanovenom termíne, v ktorom Národná rada svojím uznesením zo 7. septembra 2004 mu ho pridelila ako gestorskému výboru. Ďalej Národná rada svojím uznesením zo 7. septembra pridelila vládny návrh aj Výboru Národnej rady pre hospodárstvo, privatizáciu a podnikanie, ústavnoprávnemu výboru a Výboru Národnej rady  pre sociálne veci a bývanie. Uvedené výbory tiež prerokovali vládny návrh zákona. K   predmetnému  návrhu   zákona  zaujali  súhlasné stanoviská s odporúčaním schváliť s pozmeňujúcimi a doplňujúcimi návrhmi tri výbory - Výbor Národnej rady pre financie, rozpočet a menu, Výbor Národnej rady pre hospodárstvo, privatizáciu a podnikanie a Výbor Národnej rady pre sociálne veci a bývanie. Ústavnoprávny výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. V spoločnej správe je sedem pozmeňujúcich návrhov, o ktorých budeme hlasovať. Gestorský výbor odporúča Národnej rade predmetný návrh zákona schváliť s pozmeňujúcimi návrhmi. Pán podpredseda, prosím, otvorte rozpravu.
Laššáková, Jana, podpredsedníčka NR SR (2013-06-18):
Pán poslanec Petrák.
Remišová, Veronika, poslankyňa NR SR (2017-05-18):
Ďakujem svojej kolegyni pani poslankyni Verešovej, už to povedal môj kolega Ondrej Dostál, to, čo som chcela povedať, a síce, že tak ako pri správe Najvyššieho kontrolného úradu, takisto aj pri tejto správe je naozaj nedôstojné, že ju preberáme o polnoci. Nemôžu sem ľudia prísť na balkón, hostia čakali niekoľko hodín na to, kým sa dostanú na rad. Prečo? Neviem. Asi preto, že zajtra páni poslanci už nemôžu, už asi nemôžu rokovať, lebo je piatok. A mne je to ľúto, lebo, hovorím, správa Najvyššieho kontrolného úradu bola jednoznačne jedna z najdôležitejších správ a toto je správa o ľuďoch, ktorí sú zraniteľní, ktorí sa len ťažko začleňujú do spoločnosti, a preto ten rešpekt a tú vážnosť by mali mať. Nieže je to posledná správa a je to správa o pol dvanástej v noci. Takže prepáčte, pani komisárka.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 133, za 40, proti 42, zdržalo sa 51. Konštatujem, že Národná rada nebude pokračovať v rokovaní o tomto návrhu zákona. Ďalej budeme hlasovať o bode 41 programu, ktorým je prvé čítanie návrhu poslancov Kaveckej, Šefčíka a Garstkovej na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti (tlač 1694). Prosím spravodajkyňu z výboru pre zdravotníctvo poslankyňu Annu Záborskú, aby hlasovanie uviedla. (Hlasovanie o návrhu poslancov Národnej rady Slovenskej republiky Moniky Kaveckej, Mareka Šefčíka a Jany Majorovej Garstkovej na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 1694.)
Blanár, Juraj, podpredseda NR SR (2023-06-15):
Prezentujme sa a hlasujme. (Hlasovanie.) Prítomných 127 poslancov, za hlasovalo 63, proti boli 26, zdržali sa 36 a 2 nehlasovali. Konštatujem, že Národná rada nebude pokračovať v rokovaní o tomto návrhu zákona. Ďakujem pani poslankyni Hatrákovej. A teraz poprosím, budeme hlasovať o návrhu skupiny poslancov na vydanie zákona, ktorým sa mení a dopĺňa zákon č. 587/2004, ale myslím si, že tento sme na piatu preložili... (reakcie z pléna), teraz mi avizujú, takže tým pádom sme, vážené panie poslankyne, páni poslanci, vyčerpali kompletne hlasovanie, ktoré sme si naplánovali. O druhej hodine, čiže o 14. hodine budeme pokračovať hodinou otázok. Prerušujem rokovanie a zároveň vyhlasujem, vyhlasujem prestávku, ale ešte predtým jeden procedurálny návrh, pani poslankyňa Mierna. Zapnite pani poslankyňu Miernu, prosím. Nech sa páči, pani poslankyňa.
Nicholsonová, Lucia, poslankyňa NR SR (2012-07-02):
Ďakujem veľmi pekne. No, ja chcem pripomenúť pani poslankyni Tomanovej, že nie je to moja hlúposť, keď som hovorila o tom, že jedno teplé jedlo denne ste vniesli do 599 zákona vy. Môžem vám aj povedať, kedy sa tak presne stalo. Bol to 10. september 2008. Novelizovali ste na základe vášho návrhu zákon č. 599 o pomoci v hmotnej núdzi, kde sa v § 1 na konci pripojila veta: „Základné životné podmienky na účely tohto zákona sú jedno teplé jedlo denne, nevyhnutné ošatenie a prístrešie.“ Dôvod, prečo ja v hmotnej núdzi neriešim prístrešie, pani Tomanová, je, že predkladáme samostatný návrh zákona o príspevku na bývanie. To ste si asi zabudli všimnúť, počas vášho bačovania na ministerstve, samozrejme, to prístrešie bolo riešené cez príspevok na bývanie, ktorý bol súčasťou dávky v hmotnej núdzi, takže nie je to moja hlúposť. Snáď ste to pochopili z toho, ako som vám to vysvetlila. A chcem povedať, že vy sa zastávate ľudí. Ja som hovorila, že nie každý poberateľ dávky v hmotnej núdzi zneužíva ten sociálny systém. Povedala som presne, ktoré sú to tie kategórie ľudí, ktorí zneužívajú ten sociálny systém. Vy neustále tu mávate tým, že proste majú málo peňazí a podobne. Ja vám prečítam jeden citát od pána kňaza, ktorý prežil celý život medzi Rómami: „Tvrdiť, že kradnem od hladu a klásť si pod koženú bundu alkohol a cigarety, tak tomu môže uveriť iba dezorientovaný masochista platený za svoje postoje z eurofondov.“ Toľko k vám, pani Tomanová. Ďakujem.
Šedivcová, Viera, poslankyňa NR SR (2013-01-31):
Ja si dovolím zareagovať na pani poslankyňu iba v jednej veci, kedy pomenovala členov výborov na úradoch práce lokajmi a zemepánmi. Ja uvediem iba stručne konkrétny prípad z Úradu práce v Banskej Štiavnici, ktorý na projekt, Národný projekt 21 dostal 11 žiadostí, z toho 10 žiadostí bolo schválených bez problémov. Jedna žiadosť preto nebola schválená, že nebola v súlade so zákonom, ale po prehodnotení sa to bude znovu riešiť. Na Národný projekt 20, ktorý podporuje zamestnávanie nezamestnaných v samospráve, bolo podaných celkom deväť žiadostí a všetkých deväť žiadostí bolo aj kladne vyriešených. Takže to je príklad z praxe, ktorý hovorí za všetko. Ďakujem.
Bugár, Béla, podpredseda NR SR (2016-10-25):
Nech sa páči, prezentujme sa a hlasujme o bode 24 s odporúčaním gestorského výboru schváliť. (Hlasovanie.) Prítomných 139, za 79, proti 33, 27 sa zdržalo hlasovania. Konštatujem, že aj bod 24 zo spoločnej správy sme schválili. Nech sa páči.
Figeľ, Ján, podpredseda NR SR (2012-11-29):
Ďakujem pekne, aj za poďakovanie. To bolo posledné dnes vystúpenie, ctené dámy a páni. Pán minister, vďaka. Budeme pokračovať v rokovaní zajtra o 9.00 hodine. Pekný večer ešte. (Prerušenie rokovania o 19.04 hodine.)
Blanár, Juraj, podpredseda NR SR (2022-11-08):
Prezentujeme sa a hlasujeme. (Hlasovanie.) Prítomných 123, za hlasovalo 72, proti bolo 21, zdržalo sa 29, 1 nehlasoval. Konštatujem, že sme schválili návrh novely zákona č. 251/2012 o energetike. Pristúpime teraz k hlasovaniu o bode č. 32 schváleného programu, ktorým je druhé čítanie o návrhu poslankyne Žitňanskej na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia, parlamentná tlač 1145. Udeľujem teraz slovo spoločnej spravodajkyni Monike Kaveckej za výbor pre zdravotníctvo, aby uvádzala hlasovanie. Nech sa páči. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 1145.)
Paška, Pavol, predseda NR SR (2012-09-11):
Pani poslankyňa, je to v poriadku?
Kvorka, Ján, poslanec NR SR (2017-05-11):
Pán predseda, dajte hlasovať o štvrtom a piatom bode pozmeňujúceho návrhu pána poslanca Fecka spoločne.
Zmajkovičová, Renáta, podpredsedníčka NR SR (2013-06-25):
Pán poslanec Fronc.
Ľ. Jahnátek, minister hospodárstva SR: (2008-01-31):
Ďakujem, skončil som.
Paška, Pavol, predseda NR SR (2014-05-15):
Ďakujem pekne, pán minister. Poprosím teraz pána poslanca Záhumenského, ktorý je určený spravodajca.
Mierna, Anna, poslankyňa NR SR (2021-11-30):
Dajte, prosím, hlasovať o druhom pozmeňujúcom návrhu pani poslankyne Halgašovej.
Grausová, Natália, poslankyňa NR SR (2016-09-07):
... chcem len opýtať, že či aj majú, či ľudské práva sa vzťahujú aj na Slovákov a na kresťanov. To by bola taká moja otázka, či aj Slováci majú ľudské práva, či aj slovenský národ a príslušníci tohoto národa majú ľudské práva. Ďakujem.
Paška, Pavol, predseda NR SR (2013-05-30):
(Hlasovanie.) 132 prítomných, 53 za, 68 proti, 8 sa zdržali, 3 nehlasovali. Návrh sme neschválili a nebudeme pokračovať v rokovaní o návrhu. Pán poslanec Poliačik uvedie v prvom čítaní hlasovanie o návrhu pána poslanca Daniela Lipšica a pani poslankyne Jany Žitňanskej na vydanie ústavného zákona, ktorým sa mení a dopĺňa ústava, tlač 473. (Hlasovanie o návrhu poslancov Národnej rady Slovenskej republiky Daniela Lipšica a Jany Žitňanskej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 473.)